[{"text_idx": "#000001", "text": "Croeso i\u2019r unfed ar bymtheg o Wythnosau Celf Ynys Mo\u0302n, Wythnosau Stiwdios Agored ac Orielau, Dydd Sadwrn 9 Ebrill \u2013 Dydd Sul 24 Ebrill 2022, pryd y bydd paentwyr, cerflunwyr, ffotograffwyr, gwneuthurwyr ffilmiau, arlunwyr print, artistiaid gosodiadau a gweithwyr crefft yn agor eu stiwdios i ymwelwyr."}, {"text_idx": "#000002", "text": "Yn falch o ddweud bod y copi digidol o\u2019r Canllaw bellach ar gael a gellir ei lawrlwytho yma . Mae copi\u0308au caled bellach ar gael o stiwdios artistiaid, orielau a lleoliadau allweddol ar yr Ynys."}, {"text_idx": "#000003", "text": "Nodir isod yr 2022 o artistiaid sy\u2019n cymryd rhan."}, {"text_idx": "#000004", "text": "Mae Wythnosau\u2019r Stiwdios ac Orielau Agored yn denu ymwelwyr o bob rhan o Brydain. Dyma\u2019r digwyddiad celf mwyaf a gynhelir ar yr ynys. Eleni, bydd gwaith dros 150 o artistiaid yn cael ei arddangos mewn 55 o leoliadau, gan gynnwys 6 oriel sy\u2019n cymryd rhan. Bydd pob mathau o bethau ar gael i chi eu prynu, yn gardiau, printiau a gweithiau celf gwreiddiol; a gallwch weld gweithiau sydd wrthi\u2019n cael eu gwneud ac arddangosfeydd o gelfyddyd gyfoes. Mae\u2019r lleoliadau\u2019n cynnwys stiwdios, capeli, ysguboriau, siediau, orielau a chartrefi artistiaid. Byddwch yn cael cyfle i gyfarfod a siarad a\u0302\u2019r artist, yn aml dros baned o de, a thrwy hynny gipolwg unigryw o\u2019r broses artistig. Peidiwch a\u0302 theimlo\u2019n swil ynghylch ymweld; yr unig reswm y mae\u2019r holl artistiaid yn agor eu stiwdios yw eu bod yn awyddus i\u2019ch cyfarfod chi. Fel y crybwyllwyd eisoes, rydym yn cynnig 5 daith gerdded celf a thirlun. Mae gwybodaeth bellach am y rhain yn yr adran Digwyddiadau.\nMae\u2019r digwyddiad yn ymestyn dros ddwy wythnos lawn y Pasg gyda rhai artistiaid yn agored yr holl amser ac eraill am ychydig ddyddiau\u2019n unig. Er mwyn ei gwneud hi\u2019n haws ichi gynllunio, oriau agor y stiwdios bob amser yw 11am-5pm ar y dyddiau y maent yn agored. Hefyd mae clawr y llawlyfr A5 lliw yn cynnwys map sy\u2019n eich helpu i gynllunio\u2019ch ymweliadau a dangos y ffordd o amgylch yr ynys. Mae hefyd yn cynnwys manylion am ein teithiau cerdded, y gallwch eu gweld hefyd yn yr adran Digwyddiadau.\nBydd y Llawlyfr yn cael ei ddosbarthu\u2019n helaeth, a gellir lawrlwytho copi PDF, ynghyd ag ychwanegiadau a chywiriadau. Yn y llawlyfr, ochr yn ochr a\u0302 manylion pob artist, mae calendr sy\u2019n nodi eu dyddiau agor, ac yn adran gefn y llawlyfr, mae amserlen ddyddiol o\u2019r holl stiwdios sy\u2019n agored ar bob diwrnod sy\u2019n eich galluogi chi i gynllunio taith i ymweld a\u0302\u2019r rhai sy\u2019n agored."}, {"text_idx": "#000005", "text": "Gyda help Menai Holiday Cottages rydym yn gweithio i hyrwyddo gwaith artistiaid ac orielau drwy gydol y flwyddyn. Felly, yn ogystal a\u0302\u2019r oriau agor a ddangosir ar gyfer y Stiwdios Agored, mae rhai ar agor drwy\u2019r flwyddyn (gweler eu gwefan neu cysylltwch am eu horiau agor rheolaidd), ac eraill drwy gydol y wyddyn trwy drefnu ymlaen llaw."}, {"text_idx": "#000007", "text": "Rwyf yn paentio morluniau a thirluniau mewn olew ac acryligau. Astudiais yng Ngholeg Celf Ealing yn Llundain. Mae fy ngwaith wedi cael ei arddangos mewn orielau yn Llundain. Rwyf bellach yn byw ym Mo\u0302n. Caf fy ysbrydoli gan hanes hen longddrylliadau, tirnodau a\u2019r arfordir o amgylch yr ynys."}, {"text_idx": "#000008", "text": "Mae Stiwdio Artisan yn farchnad newydd yng Ngogledd yr Ynys yn arbenigo mewn gwaith celf a chrefft yn ogystal a\u0302 darparu adnoddau addas i bob oed a gallu. Dan ni hefyd yn arddangos gwaith artistiaid a chrefftwyr lleol o dro i dro."}, {"text_idx": "#000009", "text": "Mae\u2019r Oriel yn gartref i Artism UK sy\u2019n cefnogi artistiaid ar y sbectrwm awtistig. Yr Arddangosfa ar gyfer y Stiwdios Agored fydd ein 6ed sioe agored flynyddol. Rydym hefyd wedi gwahodd amryw o artistiaid lleol i arddangos eleni er mwyn hyrwyddo cynhwysiant."}, {"text_idx": "#000010", "text": "Ar agor trwy gydol y flwyddyn trwy drefnu ymlaen llaw.."}, {"text_idx": "#000011", "text": "Agorwyd Galeri y Bay Tree gan Lucy a Paul ym mis Hydref 2019. Rydyn ni\u2019n cynnig gwasanaeth fframio ac yn arddangos gwaith artistiaid dawnus lleol ar ein waliau. Rydyn ni\u2019n lwcus bod Ynys Mo\u0302n yn ynys mor brydferth ac ysbrydoledig."}, {"text_idx": "#000012", "text": "Dw i\u2019n cynhyrchu amrywiaeth o emwaith aur ac arian yn fy stiwdio a galeri. Byddaf hefyd yn gwerthu gwaith dros 30 o gynllunwyr gemwaith annibynnol."}, {"text_idx": "#000013", "text": "Mae Janet yn canolbwyntio ar newidiadau tymhorol ei chynefin ar Ynys Mo\u0302n. Mae\u2019n peintio\u2019n reddfol gan newid cyfansoddiad a lliw wrth weithio ar sawl darn ar y tro. Mae hi\u2019n cael ei hysbrydoli gan y man a\u2019r lle mae hi\u2019n byw ac yn ei garu."}, {"text_idx": "#000014", "text": "Artist sy\u2019n gweithio o\u2019i stiwdio yn Penmon yw Jane. Mae ei phaentiadau dyfrlliw a\u2019r lluniadau yn ddathliad o gariad at natur, wedi ei gyfoethogi trwy fyw ym Mo\u0302n gyda\u2019i harddwch rhyfeddol ac amrywiaeth o fywyd gwyllt."}, {"text_idx": "#000015", "text": "Ar agor trwy gydol y flwyddyn trwy drefnu ymlaen llaw."}, {"text_idx": "#000016", "text": "Menter gymunedol newydd yw Caffi Siop Mechell sy\u2019n cynnwys caffi, a chyfres gyfnewidiol o arddangosfeydd gan artistiaid lleol \u2013 paentiadau Terrill Lewis ar hyn o bryd."}, {"text_idx": "#000017", "text": "Ar agor trwy gydol y flwyddyn trwy drefnu ymlaen llaw"}, {"text_idx": "#000018", "text": "Artistiaid mewn pren a charreg yw Susanna a Phil Callaghan, sydd hefyd yn creu delweddau cyfryngau cymysg haniaethol. Caiff eu gwaith ei ysbrydoli gan dirweddau a morweddau hardd, a goleuni a gwagle hynod Mo\u0302n a gogledd Cymru"}, {"text_idx": "#000019", "text": "Yn ystod yr Wythnosau Stiwdios Agored mae\u2019r Fforwm Gelf yn arddangos o leiaf un darn o waith gan bob un o\u2019r artistiaid sy\u2019n cymryd rhan. Cyfle i weld pa stiwdios yr hoffech ymweld a\u0302 nhw ac i gael gwybodaeth a chyngor pellach."}, {"text_idx": "#000020", "text": "Mae Ucheldre yn rhaglennu digwyddiadau, cyngherddau, ffilmiau, darllediadau lloeren, arddangosfeydd, cymdeithasau a gweithdai drwy gydol y flwyddyn. Yn ystod Wythnosau Celf Ynys Mo\u0302n mae\u2019n arddangos gwaith gan artistiaid sy\u2019n cymryd rhan, ynghyd a\u0302 gweithdai."}, {"text_idx": "#000021", "text": "Ar agor drwy gydol y flwyddyn."}, {"text_idx": "#000022", "text": "Bum yn dal i weithio ar dirluniau Cymreig yn ystod y cyfnod o dan gyfyngiadau. Mae lla- wer o\u2019r gwaith prydferth newydd yma i\u2019w gweld yn y Galeri ar ffurf cardiau a phrintiadau cain wedi eu harwyddo. Mae fy llyfrau bwrdd coffi dal ar gael."}, {"text_idx": "#000023", "text": "Tirluniau a morluniau lleol wedi eu dal mewn gwla\u0302n."}, {"text_idx": "#000024", "text": "Tirluniau, Morluniau a gwaith lled-haniaethol o brydferthwch Ynys Mo\u0302n sy\u2019n cael eu peintio mewn olew cyfoethog synhwyrus gyda chyllill a brwshys ar gynfas. Gellir cael hyd i\u2019r rhain ynghyd a\u0302 fy mheintiadau bach o flodau mewn galeriau yng Nghymru a Lloegr."}, {"text_idx": "#000025", "text": "Yn draddodiadol defnyddir y dull printio Gyotaku i ddarlunio pysgod. Mae\u2019n cyfieithu i \u201crhwbio pysgod\u201d. Dw i\u2019n gwneud printiadau Gyotaku gan ddefnyddio rhywogaethau botaneg mor lleol lle\u2019n bosib. Mae pob printiad yn waith llaw ac yn unigryw."}, {"text_idx": "#000026", "text": "Agored drwy\u2019r flwyddyn trwy drefniant ymlaen llaw."}, {"text_idx": "#000027", "text": "Cefais fy ngeni yn Sir Gaer a symudais i fyw i Sir Fo\u0302n yn ddiweddar. Caf fy ysbrydoli gan unrhyw beth ym myd natur; yn dirluniau, morluniau, coed, anifeiliaid ac adar. Rwyf yn gweithio gyda dyfrlliwiau ac olewau, pensel ac inc. Mae fy nghomisiynau\u2019n cynnwys portreadau a gwaith darluniadaol. Rwyf hefyd yn ddylunydd gerddi cymwysedig."}]